র‍্যাহনা হ্যায় তেরে দিল মেঁ
র‍্যাহনা হে তেরে দিল মেঁ (হিন্দি: रहना है तेरे दिल में, অনুবাদ 'থাকতে চাই তোমার হৃদয়ে') হচ্ছে ২০০১ সালে মুক্তিপ্রাপ্ত একটি হিন্দি চলচ্চিত্র যেটি পরিচালনা করেন তামিল চলচ্চিত্র শিল্পের পরিচালক গৌতম মেনন এবং প্রযোজনা করেন বসু ভাগ্যননী। চলচ্চিত্রটি ঐ একই বছরে মুক্তিপ্রাপ্ত তামিল ভাষার চলচ্চিত্র মিন্নালের পুনর্নির্মাণ যেটি গৌতম মেননই পরিচালনা করেছিলেন। র‍্যাহনা হে তেরে দিল মেঁতে মাধবন, দিয়া মীর্জা এবং সাইফ আলী খান ছিলেন, এছাড়া অনুপম খের, নবীন নিশ্চল এবং স্মিতা জয়করও ছিলেন। ২০০১ এর ১৯শে অক্টোবর চলচ্চিত্রটি মুক্তি পায় এবং ব্যাপক ব্যবসাসফলতা সহ তুমুল দর্শকপ্রিয়তা পায়।